《送周子礼太岳玄帝宫》
明代·王世贞

北极下明神，寄治参之峰。金宇薄太清，玄旗散灵风。

皇王隆秩视，万姓皆朝宗。周郎江东彦，冥心事真空。

胡为挟瓣香，竭蹶趋其宫。我闻天大将，九有托帡幪。

焉知非冒索，现身于其中。蕞尔酰鸡士，窥管安得通。

勖哉颛子思，归语将无同。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。